Diari Oficial de la Generalitat Valenciana


Sumari del DOGV 8946, del 06-11-2020 (2020/9426)

CORRECCIÓ d'errors de la Resolució de 6 de novembre de 2020, de la consellera de Sanitat Universal i Salut Pública, per la qual s'acorda mesures addicionals extraordinàries en la Comunitat Valenciana, com a conseqüència de la situació de crisi sanitària ocasionada per la Covid-19.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8946

Data del DOGV
:   06-11-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/9426


Data del document
:   06-11-2020

Organisme emissor
:   Conselleria de Sanitat Universal i Salut Pública

Tipus de document
:   Correcció d'errades

Correcció d'errades

 Descriptors 

:   * Conselleria de Sanitat Universal i Salut Pública
    * legislació

CORRECCIÓ d'errors de la Resolució de 6 de novembre de 2020, de la consellera de Sanitat Universal i Salut Pública, per la qual s'acorda mesures addicionals extraordinàries en la Comunitat Valenciana, com a conseqüència de la situació de crisi sanitària ocasionada per la Covid-19. [2020/9426]  
Advertits errors en la resolució de referència, publicada en el DOGV núm. 8946 bis, de 6 de novembre de 2020, es procedeix a la seua esmena:  
  
Primer  
En el resolc Primer, apartat 1.3 de la Resolució:  
  
On diu:  
«1.3. «Mesures relatives a esdeveniments i activitats multitudinàries  
No s'autoritza cap mena d'esdeveniment o d'activitat multitudinària dels previstos en el document «Recomanacions per a esdeveniments i activitats multitudinàries en el context de nova normalitat per Covid-19 a Espanya», acordat en la Comissió de Salut Pública del Consell Interterritorial del Sistema Nacional de Salut, o en el document «Informació necessària per a l'autorització de celebració d'esdeveniments i activitats multitudinàries a la Comunitat Valenciana, per la Direcció General de Salut Pública, de 17 d'agost de 2020, actualitzat el 3 de setembre de 2020» de la consellera de Sanitat Universal i Salut Pública, ni aquells esdeveniments i activitats, que foren anàlogues o similars.»  
  
Ha de dir:  
«1.3. «Mesures relatives a esdeveniments i activitats multitudinàries  
No s'autoritza cap mena d'esdeveniment o d'activitat multitudinària. No tindran consideració d'esdeveniments i activitats multitudinàries aquells actes culturals inclosos en la programació ordinària, habitual dels locals i establiments culturals i artístics com a teatres, cinemes, auditoris de música, centres culturals, sales de concerts, sales d'exposicions, sales de conferències i altres espais de naturalesa anàloga l'activitat ordinària de la qual siga cultural i que compten amb protocols suficients per al desenvolupament de la seua activitat. Aquests actes hauran de tindre una naturalesa d'acord amb la dels actes ordinaris programats en l'espai cultural en qüestió. Les sales i espais multiusos polivalents amb programació ordinària habitual hauran d'elaborar i presentar un pla d'actuació que incloga l'adopció de mesures de prevenció i control aplicable a tota la seua programació. La celebració de seminaris, congressos, assemblees, jornades i altres activitats d'aquestes característiques que se celebren en locals l'activitat ordinària de les quals siga la d'albergar aquest tipus de trobades, no seran considerats esdeveniments i activitats multitudinàries.  
  
Totes aquestes activitats hauran de complir amb les limitacions d'aforament i altres exigències contingudes en les resolucions vigents.»  
  
Segon  
En el resolc Primer, apartat 1.6.1. de la Resolució:  
  
On diu:  
«1.6.1. Els establiments i locals comercials minoristes i d'activitats de serveis professionals, amb independència de la seua superfície útil d'exposició i venda, hauran de reduir a 1/3 l'aforament total en els establiments i locals. En el cas d'establiments o locals distribuïts en diverses plantes, la presència de clientela en cadascuna d'elles, haurà de guardar aquesta mateixa proporció. Si no és possible mantindre la distància de seguretat, es restringirà la permanència dins del local a un client».  
  
Ha de dir:  
«1.6.1. Els establiments i locals comercials minoristes i d'activitats de serveis professionals, amb independència de la seua superfície útil d'exposició i venda, hauran de reduir al 50 % l'aforament total en els establiments i locals. En el cas d'establiments o locals distribuïts en diverses plantes, la presència de clientela en cadascuna d'elles, haurà de guardar aquesta mateixa proporció».  
  
Tercer  
En el resolc Primer, apartat 1.21 de la Resolució:  
  
On diu:  
«1.21. Mesures relatives a l'activitat física o esport no professional, ni federades.  
1.21.1. L'activitat física o esport, tant en instal·lacions esportives com a l'aire lliure, es podrà practicar sense contacte físic en les modalitats esportives individuals i que es practiquen per parelles.  
1.21.2. Les persones amb necessitats especials podran estar acompanyades per una persona de suport.  
1.21.3. Es podran realitzar activitats físiques en grups fins a un màxim de 30 persones, quan es realitzen en instal·lacions obertes, i fins a un màxim de 20 persones, quan es realitzen en instal·lacions tancades, sense contacte físic, mantenint la distància de seguretat i sempre que no se supere 1/3 l'aforament màxim.  
1.21.4. S'haurà de garantir la ventilació de les instal·lacions i respectar les mesures de seguretat interpersonal. No es permetrà l'ús de vestuaris ni dutxes».  
  
Ha de dir:  
«1.21. Mesures relatives a l'activitat física i esportiva practicada fora de l'àmbit dels Jocs Esportius de la Comunitat Valenciana, del campionat autonòmic d'esports universitari, de l'esport federat i de l'esport professional.  
1.21.1. L'activitat física o esport, tant en instal·lacions esportives com a l'aire lliure, es podrà practicar sense contacte físic en les modalitats esportives individuals i que es practiquen per parelles.  
1.21.2. Les persones amb necessitats especials podran estar acompanyades per una persona de suport.  
1.21.3. Es podran realitzar activitats físiques en grups fins a un màxim de 30 persones, quan es realitzen a l'aire lliure o en instal·lacions obertes, i fins a un màxim de 20 persones, quan es realitzen en instal·lacions tancades, sense contacte físic, mantenint la distància de seguretat i sempre que no se supere 1/3 l'aforament màxim.  
1.21.4. S'haurà de garantir la ventilació de les instal·lacions i respectar les mesures de seguretat interpersonal. No es permetrà l'ús de vestuaris ni dutxes».  
  
Quart  
En el resolc «Sisé, Eficàcia de la resolució», de la Resolució:  
  
On diu:  
«Sisé. Eficàcia de la resolució  
La present resolució produirà efectes des de les 00.00 hores del dia 7 de noviembre de 2020, fins a les 23.59 hores del dia 9 de desembre de 2020».  
  
Ha de dir:  
«Sisé. Eficàcia de la resolució  
La present resolució produirà efectes des de les 00.00 hores del dia 7 de noviembre de 2020, fins a les 23.59 hores del dia 9 de desembre de 2020, a excepció de l'apartat 1.2. «Mesures relatives a celebracions», del resolc primer de la present resolució, en els casos en què s'acredite tindre prèviament concertats els serveis d'hostaleria i restauració, que farà efecte a partir de les 00.00 hores del dia 9 de novembre de 2020».  
  
  
València, 6 de novembre de 2020.- La consellera de Sanitat Universal i Salut Pública, Ana Barceló Chico